Document ID: 32006R1756

TARYBOS REGLAMENTAS (EB) Nr. 1756/2006
2006 m. lapkričio 28 d.
iš dalies keičiantis Reglamentą (EB) Nr. 2667/2000 dėl Europos rekonstrukcijos agentūros
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 181a straipsnio 2 dalies pirmą sakinį,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
Europos rekonstrukcijos agentūros, įsteigtos Tarybos reglamentu (EB) Nr. 2667/2000 (2), teikiama Bendrijos pagalba, numatyta 2000 m. gruodžio 5 d. Tarybos reglamente (EB) Nr. 2666/2000 dėl pagalbos Albanijai, Bosnijai ir Hercegovinai, Kroatijai, Jugoslavijos Federacinei Respublikai ir Buvusiajai Jugoslavijos Respublikai Makedonijai, panaikinančiame Reglamentą (EB) Nr. 1628/96 ir iš dalies keičiančiame reglamentus (EEB) Nr. 3906/89 ir (EEB) Nr. 1360/90 bei sprendimus 97/256/EB ir 1999/311/EB (3) (CARDS programa), įgyvendinama Serbijoje ir Juodkalnijoje, įskaitant Kosovą, kaip apibrėžta 1999 m. birželio 10 d. Jungtinių Tautų Saugumo Tarybos rezoliucijoje 1244, bei Buvusioje Jugoslavijos Respublikoje Makedonijoje.
(2)
Reglamentas (EB) Nr. 2667/2000 taikomas iki 2006 m. gruodžio 31 d.
(3)
Reglamente (EB) Nr. 2667/2000 numatyta, kad Komisija praneša Tarybai apie Europos rekonstrukcijos agentūros įgaliojimų perspektyvą.
(4)
Komisija pateikė Tarybai ir Europos Parlamentui minėtą pažintinę ataskaitą 2005 m. gruodžio 23 d.
(5)
Šioje ataskaitoje Komisija siūlė nutraukti Europos rekonstrukcijos agentūros veiklą, tačiau ją pratęsti dar dvejiems metams iki 2008 m. gruodžio 31 d., išlaikant dabartinius įgaliojimus ir statusą, kad palaipsniui baigti jos veiklą pagal CARDS programą.
(6)
Todėl Reglamentas (EB) Nr. 2667/2000 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2667/2000 16 straipsnyje nurodyta data „2006 m. gruodžio 31 d.“ pakeičiama „2008 m. gruodžio 31 d.“ data.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. lapkričio 28 d.

Labels: 18
15